तमिलनाडु में सामने आए Coronavirus के 5,892 नये मामले, 50 लाख से अधिक आरटी-पीसीआर जांच
तमिलनाडु में कोरोना वायरस का प्रकोप थमने का नाम नहीं ले रहा है और पिछले 24 घंटों के दौरान 5,892 नये मामले सामने आने से संक्रमितों की संख्या बढ़कर 4.45 लाख के पार पहुंच गयी लेकिन राहत की बात यह है कि मरीजों के स्वस्थ होने की दर बढ़कर 87 फीसदी के करीब पहुंच गयी है।
चेन्नई: तमिलनाडु में कोरोना वायरस का प्रकोप थमने का नाम नहीं ले रहा है और पिछले 24 घंटों के दौरान 5,892 नये मामले सामने आने से संक्रमितों की संख्या बढ़कर 4.45 लाख के पार पहुंच गयी लेकिन राहत की बात यह है कि मरीजों के स्वस्थ होने की दर बढ़कर 87 फीसदी के करीब पहुंच गयी है। इस दौरान 6,110 और मरीजों के स्वस्थ होने से संक्रमण मुक्त लोगों की संख्या बढ़कर 3.86 लाख से अधिक हो गयी है।आधिकारिक सूत्रों के मुताबिक राज्य में कुल संक्रमितों की संख्या बढ़कर 4,45,851 हो गयी है। राज्य में इसी अवधि में 92 और मरीजों की मौत होने से मृतकों की संख्या बढ़कर 7,608 हो गयी है। इस अवधि में स्वस्थ हुए लोगों की संख्या बढ़कर 3,86,173 हो गयी है। इसके साथ ही मरीजों के स्वस्थ होने की दर बढ़कर 86.61 फीसदी पहुंच गयी है।राज्य में फिलहाल 52,070 मरीज उपचाराधीन हैं। स्वास्थ्य विभाग के बुलेटिन में बताया है कि आज 82,901 नमूनों की जांच की गई है। 50,47,042 नमूनों का अबतक परीक्षण किया जा चुका है। तमिलनाडु में रैपिड एंटीजन डायग्नोस्टिक टेस्ट नहीं किया जा रहा है और सभी जांच आरटी-पीसीआर आधारित हो रही हैं।राज्य में सामने आए 5,892 नए मामलों में से राजधानी चेन्नई के 968 मामले हैं। तमिलनाडु के 4,45,851 मामलों से 1,38,724 मरीज चेन्नई के हैं। राज्य में बृहस्पतिवार को 6,110 मरीजों को विभिन्न अस्पतालों से छुट्टी दी गई, जिसके बाद संक्रमण से उबरने वाले लोगों की संख्या 3,86,173 हो गई है।